പൂവും പൂക്കളവുമായി പ്രവാസത്തിന് ആഹ്ളാദോണം കഴിഞ്ഞ വര്ഷത്തേതില്നിന്ന് വ്യത്യസ്തമായി ആഹ്ലാദവും ഉണര്വും പ്രകടമായ ഓണമാണ് യു.എ.ഇ പ്രവാസികള്ക്ക് കടന്നുപോയത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കഴിഞ്ഞ രണ്ടുവര്ഷങ്ങളില് മഹാമാരിയുടെ നിഴലില് പൊലിമ കുറഞ്ഞ ആഘോഷം തിരിച്ചുപിടിച്ചു ഇത്തവണ മലയാളികള്. നിയന്ത്രണങ്ങള് കുറഞ്ഞ സാഹചര്യത്തില് ഒറ്റക്കും കുടംബമായും കൂട്ടായും ആഘോഷിച്ച എല്ലാവരും. പൂക്കളവും സദ്യയും പാട്ടും നാടന് കളികളുമൊക്കെയായി മലായാളിയുള്ള എല്ലായിടങ്ങളിലും ആഹ്ലാദം ദൃശ്യമായിരുന്നു. യു.എ.ഇയില് കോവിഡ് കേസുകള് കുറഞ്ഞതും നിയന്ത്രണങ്ങളില് ഇളവനുവദിച്ചതും ഓണത്തിന് മാറ്റുകൂട്ടി.സാമൂഹിക പ്രതിബദ്ധതയോടെ സംഘടനകള് പ്രവര്ത്തിക്കണം മന്ത്രി സജി ചെറിയാന്അബൂദബി: കോവിഡ് കാലത്ത് സംഘടനകള് കൂടുതല് സാമൂഹിക പ്രതിബദ്ധതയോടെ പ്രവര്ത്തിക്കണമെന്ന് കേരള സാംസ്കാരിക വകുപ്പ് മന്ത്രി സജി ചെറിയാന് പറഞ്ഞു.പ്രവാസം മതിയാക്കി നാട്ടില് സ്ഥിരതാമസമാക്കിയവരും പ്രവാസ ജീവിതം നയിക്കുന്നവരുമായ ശക്തി തിയറ്റേഴ്സ് പ്രവര്ത്തകരെ ഏകോപിപ്പിച്ച് അബൂദബി സംഘടിപ്പിച്ച വെര്ച്വല് ഓണസംഗമം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. 40 വര്ഷം മുമ്ബ് ശക്തി തിയറ്റേഴ്സ് അവതരണ ഗാനം ആലപിച്ച ജി.ആര്. ഗോവിന്ദ് പരിപാടിക്കു തുടക്കംകുറിച്ച് ഗാനം ആലപിച്ചു. അവതരണഗാനം രചിച്ച സി. ആര്. പ്രസാദും പങ്കെടുത്തു. ശക്തി തിയറ്റേഴ്സ് ആക്ടിങ് പ്രസിഡന്റ് ഗോവിന്ദന് നമ്ബൂതിരി അധ്യക്ഷത വഹിച്ചു. ശക്തി തിയറ്റേഴ്സ് അവാര്ഡ് കമ്മിറ്റി ചെയര്മാന് പി. കരുണാകരന്, സ്ഥാപക പ്രസിഡന്റ് എ. കെ. മൂസ മാസ്റ്റര്, നോര്ക്ക ഡയറക്ടര് ഒ.വി. മുസ്തഫ, ലോക കേരള സഭാംഗങ്ങളായ കെ.ബി. മുരളി, എ.കെ. ബീരാന്കുട്ടി, കേരള സോഷ്യല് സെന്റര് പ്രസിഡന്റ് വി.പി. കൃഷ്ണകുമാര്, വാസു ഐലക്കാട്, എന്.ഐ. മുഹമ്മദ് കുട്ടി, രവി ഇടയത്ത്, എ.പി. ഇബ്രാഹിം എന്നിവര് ആശംസ നേര്ന്നു. സി. ആര്. പ്രസാദ്, ഗോപിനാഥ് പുല്ലാര എന്നിവര് കവിതാലാപനം നടത്തി. ജലീല് ടി. കുന്നത്ത്, ബിന്ദു ജലീല്, റിയ ജലീല് എന്നിവര് ഓണപ്പാട്ട് അവതരിപ്പിച്ചു. കരിവെള്ളൂര് മുരളിയുടെ ഞാന് സ്ത്രീ എന്ന കവിതയെ ആസ്പദമാക്കി ആശാ ഇടമന ചിട്ടപ്പെടുത്തി വനിതാവിഭാഗം അവതരിപ്പിച്ച ദൃശ്യാവിഷ്കാരം, ഗായകസംഘം അവതരിപ്പിച്ച സംഘഗാനങ്ങള് എന്നിവയും ഓണ സംഗമത്തില് അവതരിപ്പിച്ചു. ശക്തി ജനറല് സെക്രട്ടറി സഫറുള്ള പാലപ്പെട്ടി സ്വാഗതവും ജോ. സെക്രട്ടറി സി.എം.പി. ഹാരിസ് നന്ദിയും പറഞ്ഞു. മീഡിയ സെക്രട്ടറി ഷിജിന കണ്ണന്ദാസ്, ബാലസംഘം സെക്രട്ടറി അക്ഷര സജീഷ്, ദേവനന്ദ മനോജ് എന്നിവര് പരിപാടികള് നിയന്ത്രിച്ചു.ആര്പ്പുവിളിച്ചും ഉറിയടിച്ചും ആഘോഷം ഷാര്ജ: ഈ മഹാമാരിക്കാലത്ത് കേരളത്തിനുപോലും സാധിച്ചിരിക്കില്ല ഓണം ഇത്രയും കെേങ്കമമാക്കാന്. തിരുവോണത്തിന് പ്രവാസ ലോകം സാക്ഷ്യം വഹിച്ചത് വൈവിധ്യമാര്ന്ന ഓണാഘോഷത്തിനായിരുന്നു. ഇതില് കേരളത്തനിമയുടെ മൊത്തം അഴകും ചാലിച്ചതായിരുന്നു ഷാര്ജ മന്സൂറയിലെ ഗിന്നസ് സുധീഷിെന്റ വീട്ടിലെ ഓണാഘോഷം. കോവിഡ് മാനദണ്ഡങ്ങള് പാലിച്ച് 30 കുടുംബങ്ങളാണ് ഇവിടെ ഒത്തുകൂടിയത്. പൂക്കളത്തോടെയായിരുന്നു ആഘോഷത്തിന് ആര്പ്പുവിളി ഉയര്ന്നത്. മന്സൂറന് പാടവരമ്ബത്തൂടെ ഓണപ്പാട്ടുപ്പാടി കസവുകര വെച്ച ചേല ചുറ്റി മങ്കമാര് ചുവടുവെച്ചപ്പോള്, തീരത്തെ പച്ചക്കറിത്തോട്ടം വിരിച്ചിട്ട തണലില് കസവുകരയുള്ള മുണ്ടുടത്ത് പുരുഷന്മാര് ഓണപ്പാട്ടുപാടി. സ്ത്രീകളും പുരുഷന്മരും മാറ്റുരച്ച കമ്ബവലിക്ക് ആവേശം പകരാന് കാണികള് ആര്പ്പുവിളിച്ചു. കൂറ്റന് വാഴക്കുലയാണ് വടം മത്സരത്തിലെ വിജയികള്ക്ക് സമ്മാനമായി ലഭിച്ചത്. സദ്യമയങ്ങുന്നതുവരെ മന്സൂറന് പാടത്ത് ഓണവില്ല് പാടികൊണ്ടിരുന്നു. ഓണം ആഘോഷിക്കാന് നിരവധി കുടുംബങ്ങളാണ് വടക്കന് എമിറേറ്റുകളിലെ ഗ്രാമീണ സൗന്ദര്യം ആസ്വദിക്കാനെത്തിയത്.കേരള റൈഡേഴ്സ് ഓണാഘോഷം ദുബൈ: കേരള റൈഡേഴ്സ് ഓണാഘോഷം സംഘടിപ്പിച്ചു. അംഗങ്ങള്ക്കായി നിരവധി മത്സരങ്ങളും സദ്യയും ഒരുക്കി. വടംവലി മത്സരത്തില് അനീസ് ആസാദിെന്റ ചെറുവാടി ക്ലബും ഷാനവാസിെന്റ പാടൂര് ക്ലബും നേര്ക്കുനേര് ഏറ്റുമുട്ടിയതില് അനീസും ഫൈസലും നയിച്ച ചെറുവാടി ക്ലബ്ബ് കപ്പ് ഉയര്ത്തി. പഞ്ചഗുസ്തി, കസേരകളി, സ്പൂണ്റേസ് എന്നീ മത്സരങ്ങളും നടന്നു. പ്രോഗ്രാം കമ്മിറ്റി കോഓഡിനേറ്റര്മാരായ നവനീത് കൃഷ്ണന്,ഫിറോസ് ബാബു മുണ്ടേക്കാട്ട്, മുഹമ്മദ് ഹസന് തെണ്ടത്ത് എന്നിവര് നേതൃത്വം നല്കി.അബൂദബി മലയാളി സമാജം ഓണാഘോഷം അബൂദബി: മലയാളി സമാജത്തില് കോവിഡ് മാനദണ്ഡങ്ങളോടെ നടന്ന ഓണാഘോഷം സമാജം രക്ഷാധികാരി ലൂയിസ് കുര്യാക്കോസ് ഉദ്ഘാടനം ചെയ്തു. സമാജം പ്രസിഡന്റ് സലിം ചിറക്കല് അധ്യക്ഷത വഹിച്ചു. കോഓഡിനേഷന് ചെയര്മാന് ബി. യേശുശീലന്, മുന് ഭാരവാഹികളായ പി.ടി. റഫീഖ്, ബാബു വടകര എന്നിവര് പങ്കെടുത്തു. കുട്ടികളും മുതിര്ന്നവരും അവതരിപ്പിച്ച വിവിധ കലാ സാംസ്കാരിക പരിപാടികള് ഓണാഘോഷത്തിന് പൊലിമ പകര്ന്നു. കലാ വിഭാഗം സെക്രട്ടറി രേഖീന് സോമന്, ഷാജികുമാര് എന്നിവര് പരിപാടികള്ക്ക് നേതൃത്വം നല്കി. ജനറല് സെക്രട്ടറി ദശപുത്രന് സ്വാഗതവും ട്രഷറര് അനീഷ്മോന് നന്ദിയും പറഞ്ഞു.